
כריתות ט ע"א



טקסט הדף מנוקד



יָכוֹל שֶׁאֲנִי מְרַבֶּה אֲפִילּוּ מִנְחָה תַּלְמוּד לוֹמַר כֵּן


תַּנְיָא אִידַּךְ וְעָשָׂה אִשֵּׁה רֵיחַ נִיחוֹחַ לַה' שׁוֹמֵעַ אֲנִי כֹּל שֶׁעוֹלֶה לָאִשִּׁים אֲפִילּוּ מִנְחָה תַּלְמוּד לוֹמַר כַּאֲשֶׁר תַּעֲשׂוּ כֵּן יַעֲשֶׂה מָה אַתֶּם מִינֵי דָמִים אַף הֵם מִינֵי דָמִים


אִי מָה אַתֶּם עוֹלָה וּשְׁלָמִים אַף הֵם עוֹלָה וּשְׁלָמִים תַּלְמוּד לוֹמַר כָּכֶם כַּגֵּר יִהְיֶה לָכֶם הִקַּשְׁתִּיו וְלֹא לְדָבָר אַחֵר לְקׇרְבְּנוֹתֵיכֶם


רַבִּי אוֹמֵר כָּכֶם כַּאֲבוֹתֵיכֶם מָה אֲבוֹתֵיכֶם לֹא נִכְנְסוּ לַבְּרִית אֶלָּא בְּמִילָה וּטְבִילָה וְהַרְצָאַת דָּם אַף הֵם לֹא יִכָּנְסוּ לַבְּרִית אֶלָּא בְּמִילָה וּטְבִילָה וְהַרְצָאַת דָּמִים


לְהָבִיא פְּרִידָה אַחַת אִי אֶפְשָׁר שֶׁלֹּא מָצִינוּ בְּכׇל הַתּוֹרָה כּוּלָּהּ לֹא אָמְרוּ קֵן אֶלָּא לְהָקֵל עָלָיו


וְלָא וְהָתַנְיָא וְהִקְרִיבוֹ מָה תַּלְמוּד לוֹמַר לְפִי שֶׁנֶּאֱמַר בְּתוֹרִים וְהִקְרִיב שׁוֹמֵעַ אֲנִי הָאוֹמֵר הֲרֵי עָלַי עוֹלַת הָעוֹף לֹא יִפְחוֹת מִשְּׁנֵי פְרִידִין תַּלְמוּד לוֹמַר וְהִקְרִיבוֹ אֲפִילּוּ פְּרִידָה אַחַת חוֹבָה מִיהָא לָא אַשְׁכְּחַן


וְהָאִיכָּא יוֹלֶדֶת דְּמַתְיָא בֶּן יוֹנָה אוֹ תוֹר לְחַטָּאת מִשּׁוּם דְּאִיכָּא כֶּבֶשׂ בַּהֲדַהּ


אָמַר מָר מָה אֲבוֹתֵיכֶם לֹא נִכְנְסוּ לַבְּרִית אֶלָּא כּוּ' בִּשְׁלָמָא מִילָה דִּכְתִיב כִּי מוּלִים הָיוּ כׇּל הָעָם הַיּוֹצְאִים אִי נָמֵי מֵהָכָא וְאֶעֱבוֹר עָלַיִךְ וָאֶרְאֵךְ מִתְבּוֹסֶסֶת בְּדָמָיִךְ וָאוֹמַר לָךְ בְּדָמַיִךְ חֲיִי וְגוֹ'


הַרְצָאַת דָּמִים דִּכְתִיב וַיִּשְׁלַח אֶת נַעֲרֵי בְּנֵי יִשְׂרָאֵל אֶלָּא טְבִילָה מְנָלַן דִּכְתִיב וַיִּקַּח מֹשֶׁה חֲצִי הַדָּם וְיִזְרוֹק עַל הָעָם וְאֵין הַזָּאָה בְּלֹא טְבִילָה


אֶלָּא מֵעַתָּה הָאִידָּנָא דְּלֵיכָּא קׇרְבָּן לָא נְקַבֵּל גֵּרִים אָמַר רַב אַחָא בַּר יַעֲקֹב וְכִי יָגוּר אִתְּכֶם גֵּר אֲשֶׁר בְּתוֹכְכֶם וְגוֹ'


תָּנוּ רַבָּנַן גֵּר בִּזְמַן הַזֶּה צָרִיךְ שֶׁיַּפְרִישׁ רוֹבַע לְקִינּוֹ אָמַר רַבִּי שִׁמְעוֹן כְּבָר נִמְנָה (עָלָיו) [עָלֶיהָ] רַבָּן יוֹחָנָן בֶּן זַכַּאי וּבִטְּלָהּ מִפְּנֵי הַתַּקָּלָה אָמַר רַב אִידִי בַּר גֵּרְשׁוֹם אָמַר רַב אַדָּא בַּר אַהֲבָה הֲלָכָה כְּרַבִּי שִׁמְעוֹן


וְאִיכָּא דְמַתְנֵי לַהּ עַל הָדָא דְּתָנוּ רַבָּנַן גֵּר תּוֹשָׁב מוּתָּר לַעֲשׂוֹת מְלָאכָה בְּשַׁבָּת לְעַצְמוֹ כְּיִשְׂרָאֵל בְּחוּלּוֹ שֶׁל מוֹעֵד


רַבִּי עֲקִיבָא אוֹמֵר כְּיִשְׂרָאֵל בְּיוֹם טוֹב רַבִּי יוֹסֵי אוֹמֵר גֵּר תּוֹשָׁב עוֹשֶׂה בַּשַּׁבָּת לְעַצְמוֹ כְּיִשְׂרָאֵל בַּחוֹל רַבִּי שִׁמְעוֹן אוֹמֵר אֶחָד גֵּר תּוֹשָׁב וְאֶחָד עֶבֶד וְאָמָה הַתּוֹשָׁבִים עוֹשִׂין מְלָאכָה בַּשַּׁבָּת לְעַצְמָן כְּיִשְׂרָאֵל בַּחוֹל


מַתְנִי' אֵלּוּ מְבִיאִין עַל הַזָּדוֹן כַּשּׁוֹגֵג הַבָּא עַל שִׁפְחָה וְנָזִיר שֶׁנִּטְמָא וּשְׁבוּעַת הָעֵדוּת וּשְׁבוּעַת הַפִּקָּדוֹן


חֲמִשָּׁה מְבִיאִין קׇרְבָּן אֶחָד עַל עֲבֵירוֹת הַרְבֵּה וַחֲמִשָּׁה מְבִיאִין קׇרְבָּן עוֹלֶה וְיוֹרֵד אֵלּוּ מְבִיאִין קׇרְבָּן אֶחָד עַל עֲבֵירוֹת הַרְבֵּה הַבָּא עַל שִׁפְחָה בִּיאוֹת הַרְבֵּה וְנָזִיר שֶׁנִּטְמָא טוּמְאוֹת הַרְבֵּה


גְּמָ' הַבָּא עַל הַשִּׁפְחָה מְנָלַן


דְּתָנוּ רַבָּנַן וְכִפֶּר עָלָיו הַכֹּהֵן בְּאֵיל הָאָשָׁם עַל חַטָּאתוֹ אֲשֶׁר חָטָא מְלַמֵּד שֶׁמֵּבִיא קׇרְבָּן אֶחָד עַל עֲבֵירוֹת הַרְבֵּה בְּאֵיל הָאָשָׁם וְנִסְלַח לוֹ מֵחַטָּאתוֹ אֲשֶׁר חָטָא לַעֲשׂוֹת שׁוֹגֵג כְּמֵזִיד


נָזִיר שֶׁנִּטְמָא מְנָלַן


דִּכְתִיב וְכִי יָמוּת מֵת עָלָיו בְּפֶתַע פִּתְאוֹם פֶּתַע זֶה שׁוֹגֵג וְכֵן הוּא אוֹמֵר אִם בְּפֶתַע בְּלֹא אֵיבָה הֲדָפוֹ פִּתְאוֹם זֶה אוֹנֶס וְכֵן הוּא אוֹמֵר וַיֹּאמֶר ה' פִּתְאֹם אֶל מֹשֶׁה


תַּנְיָא אִידַּךְ פִּתְאוֹם זֶה מֵזִיד וְכֵן הוּא אוֹמֵר עָרוּם רָאָה רָעָה וְנִסְתָּר וּפְתָאִים עָבְרוּ וְנֶעֱנָשׁוּ


נִכְתּוֹב קְרָא פִּתְאוֹם דְּמַשְׁמַע שׁוֹגֵג וּמַשְׁמַע מֵזִיד וּמַשְׁמַע אוֹנֶס מֵזִיד וְאוֹנֶס כְּדַאֲמַרַן וּמַשְׁמַע נָמֵי שׁוֹגֵג דִּכְתִיב פֶּתִי יַאֲמִין לְכׇל דָּבָר וְלָא נִכְתּוֹב קְרָא פֶּתַע


אִי כְּתַב קְרָא פִּתְאוֹם דְּמַשְׁמַע שׁוֹגֵג וּמַשְׁמַע מֵזִיד וּמַשְׁמַע אוֹנֶס הֲוָה אָמֵינָא כִּי מַיְיתֵי קׇרְבָּן בְּשׁוֹגֵג מִידֵּי דְּהָוֵי אַתּוֹרָה כּוּלַּהּ אֲבָל אוֹנֶס וּמֵזִיד אֵימָא לָא


כְּתַב רַחֲמָנָא פֶּתַע דְּשׁוֹגֵג הוּא לְגַלּוֹיֵי עֲלֵיהּ דְּפִתְאוֹם דְּאוֹנֶס וּמֵזִיד הוּא דַּאֲפִילּוּ הָכִי חַיֵּיב רַחֲמָנָא


שְׁבוּעַת הָעֵדוּת מְנָלַן דְּתָנוּ רַבָּנַן בְּכוּלָּן נֶאֱמַר וְנֶעְלַם כָּאן לֹא נֶאֱמַר וְנֶעְלַם לְחַיֵּיב עַל הַשּׁוֹגֵג כְּמֵזִיד


שְׁבוּעַת הַפִּקָּדוֹן מְנָלַן יָלֵיף תֶּחְטָא תֶּחְטָא מִשְּׁבוּעַת הָעֵדוּת


חֲמִשָּׁה מְבִיאִין קׇרְבָּן אֶחָד עַל עֲבֵירוֹת הַרְבֵּה קָתָנֵי הַבָּא עַל הַשִּׁפְחָה בִּיאוֹת הַרְבֵּה מְנָלַן


דְּתָנוּ רַבָּנַן וְכִפֶּר עָלָיו הַכֹּהֵן בְּאֵיל הָאָשָׁם עַל חַטָּאתוֹ אֲשֶׁר חָטָא מְלַמֵּד שֶׁמֵּבִיא קׇרְבָּן אֶחָד עַל עֲבֵירוֹת הַרְבֵּה בְּאֵיל הָאָשָׁם וְנִסְלַח לוֹ מֵחַטָּאתוֹ אֲשֶׁר חָטָא לַעֲשׂוֹת מֵזִיד כְּשׁוֹגֵג


וְהָא קְרָא כִּי כְּתִיב בְּמֵזִיד כְּתִיב אֶלָּא אֵימָא לַעֲשׂוֹת שׁוֹגֵג כְּמֵזִיד


בְּעָא מִינֵּיהּ רַבִּי חֲנִינָא טִירְנָאָה מֵרַבִּי יוֹחָנָן הַבָּא עַל חָמֵשׁ שְׁפָחוֹת חֲרוּפוֹת בְּהֶעְלֵם אֶחָד מַהוּ חַיָּיב עַל כׇּל אַחַת וְאַחַת אוֹ אֵינוֹ חַיָּיב אֶלָּא אַחַת אֲמַר לֵיהּ חַיָּיב עַל כׇּל אַחַת וְאַחַת


מַאי שְׁנָא מֵחֲמִשָּׁ[ה] הֶעְלֵמוֹת בְּשִׁפְחָה אַחַת אֲמַר לֵיהּ (אֵין) שִׁפְחָה אַחַת [אֵין] גּוּפִין מוּחְלָקִין חָמֵשׁ שְׁפָחוֹת גּוּפִין מוּחְלָקִין


וּמְנָלַן דְּגַבֵּי שִׁפְחָה גּוּפִין מוּחְלָקִין אֲמַר לֵיהּ לָאו אָמְרַתְּ גַּבֵּי עֲרָיוֹת וְאִשָּׁה לְחַלֵּק עַל כׇּל אִשָּׁה וְאִשָּׁה גַּבֵּי שִׁפְחָה נָמֵי כְּתִיב אֲשֶׁר יִשְׁכַּב אֶת אִשָּׁה שִׁכְבַת זֶרַע




רש"י

תוספות





	יכול שאני מרבה אפי' מנחה. פירוש מנחת נסכים שהיא כולה לאישים: ת''ל ככם כגר. מצי למימר כדלעיל השתא לעוף איתרבאי: דכתיב כי מולים היו כל העם. פירוש שמלו עצמם ביציאתם ממצרים ואע''פ שאותן שהיו נימולים בימי אברהם לא מלו אותם ביציאת מצרים מ''מ מעיקרא כשמלו עצמן מלו ליכנס בברית המקום וליבדל משאר אומות וגם כי עתה טבלו: וישלח את נערי בני ישראל ויעלו עולות. ואע''ג דפליגי התם בפרק פרת חטאת (זבחים קטו) איכא דאמרי עולת ראייה הואי ואיכא דאמרי עולת תמיד [הואי] י''ל שהקריבו הרבה עולות: (לעיל. גבי) גר תושב עושה מלאכה לעצמו. מכאן קשה לפ''ה דפרק החולץ (יבמות מח:) דקאמר וינפש בן אמתך והגר זה גר תושב פי' בקונט' שקיבל עליו שלא לעבוד עבודת כוכבים ומחלל שבת כעובד כוכבים והכא קאמר גר תושב עושה מלאכה לכן י''ל דההיא מיירי לענין שלא לעשות מלאכה עבור רבו אבל לעצמו שרי (פסק) מכאן פסק ר''י שמותר להניח לעובד כוכבים לעשות מלאכתו בשבת בבית ישראל עבור עצמו: ויזרוק על העם. שחטו עולות הרבה ושלמים הרבה שהספיק דמם לזרוק על כל אחד מישראל: ואין הזאה בלא טבילה. להביא גר שבא בזמן הזה להתגייר צריך טבילה: צריך שיפריש רובע כו'. לא דמי לזבה ויולדת דלא מפרשי משום דקרבן שלהם להכשירן בקדשים אבל גר מביא קרבן להתירו בקהל: בישראל בי''ט. דנפישה בעלמא כתיב ביה ולא שביתה: הלכה כר''ש. דאמר גר ועבד ואמה התושבים עושין מלאכה לעצמן כישראל בחול ודוקא לעצמן ולא לאחרים: ה''א כי מייתי קרבן בשוגג כו'. תימה א''כ לכתוב קרא בשוגג:





רבינו גרשום

א)ע"כ שייך לדף ח ע"ב רבי אומר ככם כאבותיכם מה אבותיכם לא נכנסו לברית אלא במילה וטבילה והרצאת דמים רבי לית ליה דר' אליעזר בן יעקב דלמיכל בקדשים מייתי קרבן אלא קסבר לא מייתי אלא לאכשורי נפשיה בקהל שלא מצינו בכל התורה כולה אלא ב' פרידין:



והקריבו הכהן אל המזבח שנאמר בנדבת העוף מה ת"ל והלא כבר נאמר והקריב מן התורים:



שומע אני. שלא יפחות משנים דמיעוט תורים שנים:



חובה מיהא לא אשכחן. דאתיא פרידה אחת והני דגר חובה נינהו:



בדמיך. בדם פסח ודם מילה:



טבילה מנלן. דכתיב ויקח משה את הדם ויזרוק על העם היינו הזאה וגמירי דאין הזאה בלא טבילה (דגמירי) דהכי כתיב והזה הטהור על הטמא ביום השלישי וביום השביעי וחטאו ביום השביעי וכבס בגדיו:



לדורותיכם כתיב דאפילו לדורותיכם בזמן שאין קרבן תקבלו גרים:



צריך שיפריש רובע. דינר לצורך קינו שאם יבנה בהמ"ק יביא לאלתר:



וביטלה מפני התקלה. גזרה שמא יהנה מאותן מעות והיה בא לידי מעילה:



גר תושב. שקבל עליו שלא לעבוד עבודת כוכבים ולא קבל עליו שאר מצות:



כישראל בחולו של מועד. כלומר כיון שיש בו קצת גירות אינו עושה כל מלאכה בשבת אא"כ אין לו מה יאכל או דבר האבד:



כישראל ביום טוב. דאינו עושה מלאכה אחרת אלא מכשירי אוכל נפש בלבד:



באיל האשם. לפני ה' על חטאתו אשר חטא. מלמד מדכתיב ב' פעמים חטאתו חטאתו וכתיב ונסלח לו מחטאתו אשר חטא תרי זימני לעשות שוגג כמזיד לקרבן:



דכתיב ויאמר ה' פתאום. שבעל כרחם היה הדיבור עמהם:



(ופתאום) [ופתיים] עברו ונענשו. האי (פתאום) [פתיים] עביד ליה כמו פתאום מדכתיב ונענשו אלמא דמזיד הוה:



כתיב [פתי] יאמין לכל דבר. ואינו מבין העיקר אלמא דשוגג הוא ואפי' הכי חייב רחמנא פתאום כמו פתי ולהכי כתבי תרוייהו:



בכלן. דמביאין קרבן עולה ויורד כתיב בהו ונעלם וכאן לא כתיב. והא קרא כי כתיב ואיש כי ישכב את אשה שכבת זרע והיא שפחה במזיד כתי'. מדכתיב בקורת תהיה דהיינו מלקות אלמא דמזיד הוא וכתיב וכפר עליו הכהן לעשות מזיד לקרבן שוגג איבעי ליה למימר:



בהעלם אחד. ששגג שלא ידע שהתורה אסרן:



ומאי שנא מחמש העלמות בשפחה אחת דאינו מביא אלא קרבן אחד כדתנן והבא על השפחה ביאות הרבה:



ואל אשה לחלק. הכא נמי האי שפחה דכתב לחלק כתיב דהא מצי למיכתב ואיש אשר ישכב את אשה שכבת זרע:





מהרש"א - חידושי אגדות

אלא טבילה כו'. צ"ע אמאי לא חשיב נמי שלא נכנסו לברית בלא הזאה כדכתיב ויזרוק וגו' דהרצאת דמים לאו היינו הזאה אלא זריקה על המזבח כפרש"י וק"ל:





רש"ש

גמרא תניא אידך ועשה אשה כו' ת"ל כאשר תעשו כו'. כצ"ל:



שם טבילה מנלן דכתיב ויקח משה את הדם כו'. כצ"ל. וביבמות (מו ב) איתא קודם אילימא מדכתיב לך כו' וכבסו שמלותם כו' ודחי דלמא נקיות בעלמא ומסיק כהכא. ותמיהני על הרמב"ם בחבורו רפי"ג מהלכות א"ב שהביא מקרא דוכבסו. ויותר יש להפליא על התוי"ט בספ"ח דפסחים שהביא מגמרא שלפנינו הילפותא מוכבסו. וגם במילה מביא הרמב"ם שם לימוד אחר שאינו בגמרא. ואגב עיוני תמהתי מדוע לענין פסח גזרו ב"ה שם בפסחים ואמרו הפורש מן הערלה כפורש מן הקבר. ובשאר קדשים אמרינן לעיל דאוכל בקדשים לערב. וזה י"ל דמיירי שמל וטבל כבר ועי' בתוס' חגיגה רפ"ג ד"ה האונן. אבל איך לא אישתמיט תנא למיתני דין זה דהפורש מה"ע בקדשים דעלמא וצ"ע:



שם וכה"א ערום ראה כו'. מצויין למשלי כ"ב. אבל שם כתיב ופתיים. לכן נראה דכוונו לשם כ"ז דשם כתיב פתאים ולהגיה כאן קצת ככתוב שמה:



רש"י ד"ה בהעלם אחת. כלומר קודם שילקה כו'. תימה דלקמן (ס"ד י) במשנה איתא דהוא אינו במכות. ובגמרא שם (יא) ילפינן לה מדכתיב בקורת תהי' היא לוקה והוא אינו לוקה. ונ"ל למחוק תיבת שילקה וצ"ל קודם שיביא קרבן כו':





גליון הש"ס - רבי עקיבא איגר

גמ' פתאום זה מזיד. ע' פסחים לב ע"ב תד"ה מעילה:

